พระราชกฤษฎีกาค่าป่วยการและค่าใช้จ่ายในการเดินทางไปปฏิบัติหน้าที่ของกรรมการไต่สวนข้อเท็จจริงเกี่ยวกับการดำเนินคดีต่อกรรมการ ป.ป.ช. พ.ศ. 2545พระราชกฤษฎีกา ค่าป่วยการและค่าใช้จ่ายในการเดินทางไปปฏิบัติหน้าที่ของกรรมการไต่สวนข้อเท็จจริงเกี่ยวกับการดำเนินคดีต่อกรรมการ ป.ป.ช. พ.ศ. ๒๕๔๕ภูมิพลอดุลยเดช ป.ร. ให้ไว้ ณ วันที่ ๘ พฤศจิกายน พ.ศ. ๒๕๔๕ เป็นปีที่ ๕๗ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรกำหนดค่าป่วยการและค่าใช้จ่ายในการเดินทางไปปฏิบัติหน้าที่ของกรรมการไต่สวนข้อเท็จจริงเกี่ยวกับการดำเนินคดีต่อกรรมการ ป.ป.ช. อาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทย และมาตรา ๔๐แห่งพระราชบัญญัติประกอบรัฐธรรมนูญว่าด้วยวิธีพิจารณาคดีอาญาของผู้ดำรงตำแหน่งทางการเมือง พ.ศ. ๒๕๔๒ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา 1 มาตรา ๑ พระราชกฤษฎีกานี้เรียกว่า "พระราชกฤษฎีกาค่าป่วยการและค่าใช้จ่ายในการเดินทางไปปฏิบัติหน้าที่ของกรรมการไต่สวนข้อเท็จจริงเกี่ยวกับการดำเนินคดีต่อกรรมการ ป.ป.ช. พ.ศ. ๒๕๔๕ "มาตรา 2 มาตรา ๒ พระราชกฤษฎีกานี้ให้ใช้บังคับตั้งแต่วันที่ ๑ ตุลาคม พ.ศ. ๒๕๔๔ เป็นต้นไปมาตรา 3 มาตรา ๓ ในพระราชกฤษฎีกานี้ "คณะกรรมการ" หมายความว่า คณะกรรมการไต่สวนข้อเท็จจริงเกี่ยวกับการดำเนินคดีต่อกรรมการ ป.ป.ช. "ประธานกรรมการ" หมายความว่า ประธานกรรมการไต่สวนข้อเท็จจริงเกี่ยวกับการดำเนินคดีต่อกรรมการ ป.ป.ช. "กรรมการ" หมายความว่า กรรมการไต่สวนข้อเท็จจริงเกี่ยวกับการดำเนินคดีต่อกรรมการ ป.ป.ช.มาตรา 3 "การปฏิบัติหน้าที่" หมายความว่า การทำหน้าที่ไต่สวนข้อเท็จจริงและทำความเห็นเกี่ยวกับการดำเนินคดีตามคำร้องขอ หรือตามอำนาจหน้าที่หรือตามที่คณะกรรมการมอบหมายมาตรา 4 มาตรา ๔ ให้กรรมการได้รับค่าป่วยการเฉพาะวันที่ปฏิบัติหน้าที่ในอัตราวันละหนึ่งพันบาทแต่รวมกันแล้วไม่เกินเดือนละหนึ่งหมื่นบาท เว้นแต่กรณีที่กรรมการทำหน้าที่เป็นประธานกรรมการให้มีสิทธิได้รับค่าป่วยการในอัตราและจำนวนเช่นเดียวกับที่ประธานกรรมการได้รับมาตรา 4 ให้ประธานกรรมการได้รับค่าป่วยการเฉพาะวันที่ปฏิบัติหน้าที่ในอัตราวันละหนึ่งพันสองร้อยบาทแต่รวมกันแล้วไม่เกินเดือนละหนึ่งหมื่นสองพันบาทมาตรา 5 มาตรา ๕ ให้ประธานกรรมการและกรรมการ ได้รับค่าใช้จ่ายในการเดินทางไปปฏิบัติหน้าที่ ให้นำพระราชกฤษฎีกาว่าด้วยค่าใช้จ่ายในการเดินทางไปราชการและระเบียบกระทรวงการคลังซึ่งออกตามความในพระราชกฤษฎีกาดังกล่าวมาตรา 5 มาใช้บังคับแก่ค่าใช้จ่ายในการเดินทางไปปฏิบัติหน้าที่ของประธานกรรมการและกรรมการตามพระราชกฤษฎีกานี้โดยอนุโลมมาตรา 6 มาตรา ๖ เพื่อประโยชน์ในการได้รับค่าใช้จ่ายในการเดินทางไปปฏิบัติหน้าที่ ให้ประธานกรรมการและกรรมการ ได้รับสิทธิในอัตราเดียวกับข้าราชการพลเรือนระดับ ๑๑มาตรา 6 และให้เบิกค่าใช้จ่ายในการเดินทางไปปฏิบัติหน้าที่ได้ตามหลักเกณฑ์และอัตราที่กำหนดในพระราชกฤษฎีกาว่าด้วยค่าใช้จ่ายในการเดินทางไปราชการและระเบียบกระทรวงการคลังซึ่งออกตามความในพระราชกฤษฎีกาดังกล่าวมาตรา 7 มาตรา ๗ การเบิกค่าป่วยการและค่าใช้จ่ายในการเดินทางไปปฏิบัติหน้าที่ให้เบิกจ่ายจากศาลฎีกามาตรา 8 มาตรา ๘ ให้ประธานศาลฎีการักษาการตามพระราชกฤษฎีกานี้ผู้รับสนองพระบรมราชโองการ พันตำรวจโท ทักษิณ ชินวัตร นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่มาตรา ๔๐ แห่งพระราชบัญญัติประกอบรัฐธรรมนูญว่าด้วยวิธีพิจารณาคดีอาญาของผู้ดำรงตำแหน่งทางการเมือง พ.ศ. ๒๕๔๒ กำหนดให้กรรมการไต่สวนได้รับค่าป่วยการ ค่าพาหนะเดินทาง ค่าเช่าที่พักและค่าตอบแทนอย่างอื่นตามที่กำหนดไว้ในพระราชกฤษฎีกาเพื่อให้เป็นไปตามบทบัญญัติดังกล่าว สมควรกำหนดค่าป่วยการและค่าใช้จ่ายในการเดินทางไปปฏิบัติหน้าที่ของกรรมการไต่สวนข้อเท็จจริงเกี่ยวกับการดำเนินคดีต่อกรรมการ ป.ป.ช. จึงจำเป็นต้องตราพระราชกฤษฎีกานี้